b"\n_START_ARTICLE_\nAcord de Ser\xc3\xb3n de N\xc3\xa1gima (1158)\n_START_SECTION_\nAcord\n_START_PARAGRAPH_\nA Ser\xc3\xb3n de N\xc3\xa1gima, vila fronterera, s'entrevistaren San\xc3\xa7 III de Castella i el comte de Barcelona Ramon Berenguer IV. El castell\xc3\xa0 renunciava al t\xc3\xadtol de rei de Saragossa que havia ostentat el seu pare el rei Alfons VII de Castella, i a la sobirania de les ciutats i viles de Calataiud, Daroca i Tarassona que havien estat cedides pel Tractat de Carri\xc3\xb3n. San\xc3\xa7 III de Castella les cedia a Ramon Berenguer IV i el seu fill, el futur Alfons II d'Arag\xc3\xb3 \xc2\xabel Cast\xc2\xbb; a canvi, aquest li havia de retre homenatge a ell i els seus successors com a s\xc3\xbabdit, sense estar obligat a entregar-li cap for\xc3\xa7a, ni castell, ni lloc de senyoriu; tan sols s'hauria de presentar el dia de la seva coronaci\xc3\xb3 amb un estoc nu.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEl futur rei Alfons II d'Arag\xc3\xb3 \xc2\xabel Cast\xc2\xbb pogu\xc3\xa9 rescabalar-se d'aquest homenatge despr\xc3\xa9s de lluitar al Setge de Conca (1177)."